Tartu Noortemaja Sõprus

Tartu Noortemaja Sõprus oli Eesti NSV ajal Tartus tegutsenud asutus. Asutus moodustati 1. oktoobril 1945. aastal Tartu Linna II Kultuurimaja nime all. 

Asutus oli Tartu linna alluvuses (erinevalt Tartu Linna I Kultuurimajast, mis oli maakonna alluvuses). 1945.–1947. aastatel tegutsesid mõlemad kultuurimajad aadressil Hariduse tänav 2 (praegusel Kompanii tänaval) ja seejärel 1947. aastast hoones aadressil Kalevi tänav 24 (praegu Tartu Üliõpilasmaja). 

1949. aastal korraldati Tartu Linna I Kultuurimaja ümber ja Kalevi 24 hoone läks Tartu Linna II Kultuurimajale. 1952. aastal nimetati Tartu Linna II Kultuurimaja ümber Tartu Linna Kultuurimajaks ja 1961. aastal Tartu Noortemajaks Sõprus.https://web.archive.org/web/20160406153454/http://www.tym.ee/Tartu_Uliopilasmajast_13.htm (vaadatud 06.04.2016)

Noortemajas tegutses aastaid ansambel Fix. 

Noortemaja Sõprus juhtisid Riho Illak ja Heiki Unt, kunstnikuna tegutses Heiki-Mati Kruus, metoodikuna Ivi-Ly Pajur.

https://tym.ee/uliopilasmajast

Välislingid
Asutusest MTÜ Tartu Üliõpilasmaja kodulehel

Kategooria:Eesti huvikoolid ja huviringid
Kategooria:Tartu organisatsioonid